România înregistrează cel mai scăzut procentaj de utilizatori constanți de Internet din UE și se confruntă cu situația în care 39% din populație nu utilizează niciodată Internetul și mai puțin de 10% din firme utilizează tehnologia cloud, sub jumătate dintre acestea fiind prezente pe web.

Dintre utilizatori, peste 70% folosesc internetul pentru Facebook și alte rețele de socializare.

Acestea sunt câteva dintre aspectele care au făcut obiectul celei de-a două ediții a conferinței regionale privind drepturile de proprietate intelectuală „Intellectual Property (IP) în the Digital Economy for Small and Medium-sized Enterprise (SMEș)” organizată în perioada 21-22 septembrie 2017 de către Organizația Mondială pentru Proprietate Intelectuală (OMPI) în parteneriat cu Universitatea Româno-Americană, Oficiul Român pentru Drepturile de Autor (ORDA), Oficiul de Stat pentru Invenții și Mărci (OSIM).

În perioada 1990 – 2016, în România, au fost fondate peste 35.000 de companii IT, peste 70% dintre acestea în ultimii 10 ani. În plus, companii de renume că Intel, Motorola, Sun Microsystems, Boeing etc. au deschis centre de cercetare și dezvoltare software în România, iar primele două companii din lume în domeniu, Microsoft și Oracle au deschise filiale cu câteva mii de angajați fiecare.

Și industria jocurilor este una prosperă, cele mai mari studiouri în domeniu că Ubisoft, Electronic Arts (EA), Gameloft, King Digital Entertainment, Mobility Games or FUN Labs fiind prezente în România cu importante filiale, unele cu peste 1.000 de angajați. În anul 2015, România s-a situat pe locul 2 în topul țărilor din Europa Centrală și de Est în privința veniturilor din industria jocurilor video (după Polonia).

În domeniul industriei muzicale, în România există servicii muzicale online (download și streaming) care facilitează accesul publicului în mod legal la repertoriul național și internațional. Dintre serviciile utilizate cu precădere, alături de cunoscutele YouTube, Apple, Google Music Play, sunt de asemenea, create, dezvoltate și operate că modele de afaceri autohtone companii că Zonga, Trilulilu, Getmusic.ro.

Peste 70% dintre utilizatori folosesc internetul pentru Facebook și alte rețele de socializare

O analiză a comportamentului consumatorului în ceea ce privește utilizarea internetului, arată că scopul personal primează. Astfel, conform Barometrului de Consum Cultural privind distribuția frecvenței de utilizare a internetului în diferite scopuri, în funcție de gen și mediu de rezidență, la nivel național (în 2016), pe primul loc se situează rețelele de socializare.

Astfel, 76% dintre femei și 71% dintre bărbați au răspuns că utilizează internetul în acest scop, pe locul secund situându-se motivele profesionale, într-o proporție de 46% femei și 41% bărbați, în timp ce 39%, respectiv 43% folosesc mediul online pentru a ascultă muzică.